Som výtvarnou umelkyňou,
a tiež som jedným zo spoluzakladateľov spoločnosti Plastic Pollution Coalition.
Pracovala som s igelitovými taškami,
ktoré som rozrezala a zošila znovu dokopy, a používala ich ako primárny materiál pre moje kresby
posledných 20 rokov.
Vyrobila som z nich dvoj a trojrozmerné predmety,
sochy a exponáty.
Používaním plastov, asi po prvých ôsmich rokoch,
sa niektoré moje práce začali trhať
a rozpadať na menšie kúsky plastu.
Pomyslela som si: „Skvelé.
Je to krátkodobé rovnako ako my.“
Po samovzdelávaní sa o plastoch
som si uvedomila, že to vlastne bolo zlé.
Je to zlé, že plasty sa rozpadávajú na menšie kúsky,
pretože je to vždy ešte plast.
A čo zisťujeme je,
že veľa z toho je v morskom prostredí.
Za posledných niekoľko rokov
som sa dozvedela o Tichomorskej odpadkovej škvrne a o víre.
A moja prvá reakcia -
a myslím si, že je prvou reakciou väčšiny ľudí,
ktorí sa o tom dozvedia,
bola, „Ó, môj Bože!
Musíme tam ísť a vyčistiť to!“
A tak som vlastne vypracovala návrh
ísť tam s nákladnou loďou,
dvoma vyradenými rybárskymi loďami,
žeriavom, triediacim strojom
a strojom na lisovanie za studena.
A mojim zámerom bolo ísť k víru,
zvýšiť povedomie o tejto problematike,
a začať zberať plast,
rozdrviť ho na malé kúsky a za studena zlisovať do tehál,
ktoré by mohli byť použité ako stavebný materiál
v rozvojových komunitách.
Začala som hovoriť s ľuďmi,
ktorí vlastne boli pri víre
a študovali problém plastov v morskom prostredí,
a po tomto
som si uvedomila, že čistenie
by bolo len veľmi malou kvapkou v mori,
vzhľadom na to, koľko plastov je generovaných
každý deň na celom svete,
a že v skutočnosti by som potrebovala o krok ustúpiť a pozrieť sa na tento obraz vo väčšom merítku.
A väčšie merítko je:
musíme nájsť spôsob, ako vypnúť kohútik.
Musíme prestať vyrábať
jednorázové a jednoúčelové plasty,
ktoré denne zaplavujú morské prostredie
v globálnom merítku.
Takže pri pohľade na to, som si uvedomila, že som bola naozaj nahnevaná.
Neznepokojuje ma len plast,
ktorý sa snažíte si predstaviť odstránený zo stredu Tichého oceánu –
zistila som, že v súčasnosti existuje
11 vírov, potenciálne plastov
v piatich oceánoch na svete.
Neznepokojujú ma len víry plastu,
ale aj plasty v supermarkete.
Ak by som išla do supermarketu, všetko moje jedlo je zabalené v plaste.
Všetky moje nápoje sú balené v plastových fľašiach,
dokonca aj v obchode so zdravou výživou.
Som tiež znepokojená plastom v chladničke,
a tiež som znepokojená plastami a toxínmi, ktoré sa z plastu dostávajú
do nás a do nášho tela.
Tak som spolu so skupinou ďalších ľudí,
ktorí sa tiež zaoberali týmto problémom,
vytvorila spoločnosť Plastic Pollution Coalition.
Máme veľa iniciatív, na ktorých pracujeme,
ale niektoré z nich sú veľmi základné.
Jednou z nich je: ak 80 až 90 percent toho,
čo nachádzame v oceáne -
z námorných pozostatkov nájdených v oceáne - je plast,
tak prečo to nepomenujeme tým, čím to je.
Znečisťovanie plastami.
Recyklácia. Každý zakončuje svoje knihy
o potrebe byť ekologickejší a šetrnejší k životnému prostrediu myšlienkou recyklácie.
Vyhodíte niečo do koša a už na to nemusíte myslieť.
Aká je teda realita?
V Spojených štátoch je recyklovaných menej ako sedem percent plastov.
A keď sa na to naozaj pozriete,
a to najmä pokiaľ ide o plastové fľaše,
väčšina z toho je len rozdrvených na menšie kúsky,
spaľovaných, alebo odosielaných do Číny.
Je to rozdrvené na menšie kúsky,
zatiaľ čo sklenená fľaša môže byť znovu sklenenou fľašou,
alebo môžu byť znovu použitá,
kdežto plastová fľaša nemôže byť znova plastovou fľašou.
Toto je pre nás veľký problém.
Ďalšia vec, ktorou sa zaoberáme a žiadame ľudí, aby o tom premýšľali, je,
že sme pridali štvrtý proces
k už existujúcim trom -
redukovať, znovu použiť, recyklovať -
a tým je odmietnuť.
Kedykoľvek je to možné, odmietnite jednorázové a jednoúčelové plasty.
Existujú alternatívy.
Niektoré z nich sú stará škola.
Ja sama zbieram úžasné pyrexové sklenené kontajnery
a tieto používam namiesto plastových kontajnerov
na skladovanie potravín.
A viem, že robím službu
sebe a mojej rodine.
Je veľmi jednoduché zobrať fľašu z nerezovej ocele
alebo sklenenú fľašu,
napr. pri cestovaní, ak ste zabudli vziať so sebou fľašu z nerezovej ocele,
a túto naplniť vodou alebo filtrovanou vodou,
v porovnaní s kupovaním vody v plastovej fľaši.
Myslím si, že to, čo chcem povedať všetkým tu -
a viem, že vy viete veľa o tomto probléme -
je to, že je to obrovský problém v oceánoch,
ale je to problém, ktorý sme my vytvorili ako spotrebitelia
a môžeme ho vyriešiť.
Môžeme to vyriešiť zvyšovaním povedomia o tomto probléme
a učiť ľudí, aby si vyberali alternatívy.
Takže, kedykoľvek je to možné, zvoľme si alternatívy
k jednorázovým plastom.
Môžeme zastaviť prameň prílevu plastov
do oceánov,
a tým
zachrániť našu planétu, zachrániť samých seba.
Ďakujem.